Manoman Shinkafa Sun Koka Kan Rashin Ruwa A Adamawa
Najeriya Manoman Shinkafa Sun Koka Kan Rashin Ruwa A Adamawa Fabrairu 09, 2016
Yanzu haka manoman rani dana shinkafa a jihar Adamawa na kokawa game da shakulatin bangaro da suke zargin ana nuna musu, kuma wannan ma na zuwa ne yayin da gwamnatin Najeriya ke yunkurin farfado da fannin noma.
WASHINGTON, DC — Jihar Adamawa na cikin manyan jihohin da ake noma shinkafa a Najeriya da ka iya wadatar da yankin Arewa maso Gabashin kasar. Manoman na kukan rashin kula da su ne ta fuskar samar da kayayyakin bunkasa bunkasa noma da kuma ban ruwa ga manoman shinkafa dake garin Geriyo wanda yake daya daga manyan guraren da ake noman shinkafa a jihar Adamawa.
Shugaban kungiyar manoma shinkafa na Geriyo Muhammadu Kawu, ya bayyana cewa suna samun karancin ruwa a gonakin su kuma hakan bashi da nasaba da rashin biyan kudin ruwa, hakan na faruwa alokacin da fadama ta kafe wanda kusan duk shekara cikin watan hudu zuwa biyar.
Ya kuma kara da cewa sun sanarwa gwamnati wannan matsala inda aka fara kunna wata na’ura a gefen kogin Benue don taimakawa. Duk da yake su manoman na bukatar a janyo bututu daga kogin zuwa fadamar da take basu ruwa domin kawar da matsalar kafewar ruwan.
Kamar yadda manoman ke kokawa su kuwa hukumomi na nace suna nasu kokari wajen sharewa manoman hawaye. Alhaji Sharif Muhammad wanda yake jami’in kula da harkar noma na Geriyo, ya shaida cewa yanzu haka suna kokarin tayar da injin bakin kogi, domin samarwa da monoman ruwa.
Manoman Shinkafa Sun Koka Kan Rashin Ruwa A Adamawa - 3'53"
//www.voahausa.com/a/manoman-shinkafa-sun-koka-kan-rashin-ruwa-a-adamawa/3182842.html
Hada Hannu Don Nemawa ‘Yan Gudun Hijira Mazauni Na Din Din Din
Kafin Mayar Da ‘Yan Gudun Hijira Gidajensu Dole A Tabbatar Da Muhimmam Abubuwa
Saraki Ya Maida Martani Kan Matakin Kotu
Sokoto: Gwamna Tambuwal Ya Angwance